CELEX: 52017PC0635
Language: sl
Date: 2017-11-03
Title: Predlog SKLEP SVETA o stališču, ki naj se v imenu Evropske unije zastopa v ministrskem svetu, ustanovljenem na podlagi Pogodbe o ustanovitvi prometne skupnosti

EVROPSKA KOMISIJA
            Bruselj, 3.11.2017
            COM(2017) 635 final
            2017/0278(NLE)
            Predlog
            SKLEP SVETA
            o stališču, ki naj se v imenu Evropske unije zastopa v ministrskem svetu, ustanovljenem na podlagi Pogodbe o ustanovitvi prometne skupnosti
            
               
         
         
            
               OBRAZLOŽITVENI MEMORANDUM
            
            
               1.PREDMET UREJANJA PREDLOGA
            
            
               Ta predlog zadeva sklep o določitvi stališča, ki naj se v imenu Evropske unije zastopa v ministrskem svetu, ustanovljenim s Pogodbo o ustanovitvi prometne skupnosti (v nadaljnjem besedilu: Pogodba), o predvidenem sprejetju sklepa o sedežu stalnega sekretariata prometne skupnosti (v nadaljnjem besedilu: stalni sekretariat).
            
            
               2.OZADJE PREDLOGA
            
            
               2.1Pogodba o ustanovitvi prometne skupnosti
            
            
               Angleško različico Pogodbe z državami Zahodnega Balkana (Albanija, Bosna in Hercegovina, Kosovo
                  1* (v nadaljnjem besedilu: Kosovo), nekdanja jugoslovanska republika Makedonija, Črna gora in Srbija) so vse pogodbenice razen Bosne in Hercegovine podpisale v okviru vrha šestih zahodnobalkanskih držav, ki je potekal 12. julija 2017 v Trstu, Bosna in Hercegovina pa je besedilo podpisala 18. septembra 2017 v Bruslju. Druge jezikovne različice Pogodbe so pogodbenice podpisale 9. oktobra 2017. Po podpisu se je Pogodba začela začasno uporabljati v skladu s členom 41(3) Pogodbe. Za Unijo začasno uporabo določa Sklep Sveta o podpisu, v imenu Evropske unije, in začasni uporabi pogodbe o prometni skupnosti
                  2
               .
            
            
               Evropska unija je pogodbenica Pogodbe.  
            
            
               2.2Ministrski svet
            
            
               
                  Ministrski svet je ustanovljen na podlagi člena 21 Pogodbe, da zagotavlja izpolnjevanje ciljev iz Pogodbe. Njegove odgovornosti so:
               
            
            
               –(a) določi splošne politične smernice;
            
            
               –(b) spremlja napredek pri izvajanju Pogodbe, vključno s sprejemanjem ukrepov na podlagi predlogov, ki jih poda socialni forum;
            
            
               –(c) podaja mnenja v zvezi z imenovanjem direktorja stalnega sekretariata; in
            
            
               –(d) določi sedež stalnega sekretariata.
            
            
               
                  Ministrski svet sestoji iz enega predstavnika vsake od pogodbenic. Kot opazovalke lahko v njem sodelujejo vse države članice EU. Če ni določeno drugače, odločitve sprejema soglasno.
               
            
            
               2.3Predvideni akt ministrskega sveta
            
            
               
                  Na prvem srečanju bo ministrski svet sprejel sklep o sedežu stalnega sekretariata, ki ga vzpostavlja člen 28 Pogodbe. Ta sklep bo bistvenega pomena za pravočasno izvajanje Pogodbe.
               
               
                  Sklep o sedežu stalnega sekretariata je dejansko prvi pomembni mejnik pri učinkovitem izvajanju Pogodbe. Stalni sekretariat bo imel ključno vlogo pri podpiranju izvajanja Pogodbe, zato je bistveno, da kmalu postane povsem operativen. Po predhodnem političnem dogovoru z vsemi regionalnimi partnerji in v primeru, da Evropska unija da svoje soglasje, bo ministrski svet v skladu s členom 21(d) Pogodbe verjetno dosegel zahtevano soglasje, da se za sedež stalnega sekretariata določi Beograd. 
               
               
                  Predvideni sklep bo v skladu s členom 21(d), na podlagi katerega bo ministrski svet določil sedež stalnega sekretariata, pravno zavezujoča za vse pogodbenice Pogodbe.
               
            
            
               3.STALIŠČE, KI SE ZASTOPA V IMENU UNIJE
            
         
         
            
               Predlaga se, da se za sedež stalnega sekretariata podpre Beograd. Ta izbira ima široko podporo pogodbenic iz jugovzhodne Evrope, in bi lahko glede na to, da je Beograd na območju ene od teh pogodbenic, prispevala k uspešnemu izvajanju Pogodbe.
            
            
               Pri tem je treba ponovno poudariti, da je Pogodba eden od elementov, ki bi lahko okrepili regionalno sodelovanje na Zahodnem Balkanu, kot je dodatno pojasnjeno v predlogu Komisije za sklep Sveta o podpisu Pogodbe o prometni skupnosti [COM(2017) 324 final, razdelek „Splošno ozadje“].  
            
            
               V skladu s členom 21(d) Pogodbe mora ministrski svet s soglasno odločitvijo določiti sedež sekretariata. Ker je Unija pogodbenica Pogodbe, se zahteva njeno stališče.
            
            
               4.PRAVNA PODLAGA
            
            
               4.1Postopkovna pravna podlaga
            
            
               4.1.1 Načela
            
            
               
                  V členu 218(9) Pogodbe o delovanju Evropske unije (PDEU) so predvideni sklepi Sveta o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“.
               
               
                  Pojem „akti s pravnim učinkom“ vključuje akte, ki imajo pravni učinek na podlagi pravil mednarodnega prava, ki velja za zadevni organ. Vključuje tudi instrumente, ki nimajo zavezujočega učinka v mednarodnem pravu, vendar „lahko odločilno vplivajo na vsebino ureditve, ki jo sprejme zakonodajalec Unije“
                     3
                  .
               
            
            
               4.1.2 Uporaba v obravnavanem primeru
            
            
               Ministrski svet je organ, ustanovljen s sporazumom, in sicer Pogodbo o ustanovitvi prometne skupnosti.
            
            
               Akt, k sprejetju katerega se poziva ministrski svet, je akt s pravnim učinkom. Predvideni akt bo zavezujoč v mednarodnem pravu v skladu s členom 21(d) Pogodbe.
            
            
               Predvideni akt ne dopolnjuje ali spreminja institucionalnega okvira Sporazuma.
            
            
               Postopkovna pravna podlaga za predlagani sklep je zato člen 218(9) PDEU.
            
            
               4.2Materialna pravna podlaga
            
            
               4.2.1Načela
            
            
               Materialna pravna podlaga za sklep iz člena 218(9) PDEU je odvisna predvsem od cilja in vsebine predvidenega akta, glede katerega se v imenu Unije zastopa stališče. Če ima predvideni akt dva cilja ali elementa in če je eden od teh ciljev ali elementov glavni, drugi pa zgolj postranski, mora sklep iz člena 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element.
            
            
               Materialna pravna podlaga za sklep iz člena 218(9) PDEU glede predvidenega akta, ki ima hkrati več ciljev ali elementov, ki so neločljivo povezani, ne da bi bil eden v razmerju do drugih postranski, mora izjemoma vključevati različne ustrezne pravne podlage.
            
            
               4.2.2Uporaba v obravnavanem primeru
            
            
               Predvideni akt, ki zadeva sedež stalnega sekretariata, je organizacijske narave, zato je nujen za pravilno izvajanje Pogodbe. Cilji in elementi Pogodbe pa zadevajo prevoz v železniškem in cestnem prometu in po celinskih plovnih poteh, kot je določeno v členu 91 PDEU, ter pomorski promet, ki ga zajema člen 100(2) PDEU. Zaradi svoje horizontalne narave predvideni akt zadeva vse te elemente. Vsi ti elementi so med seboj neločljivo povezani, ne da bi bil kateri v razmerju do drugih postranski.
            
            
               
                  Materialna pravna podlaga za predlagani sklep torej obsega naslednji določbi: člen 91 in člen 100(2) PDEU.
               
            
         
         
            
               
                  4.3
                        Zaključek
               
               
                  Pravna podlaga predlaganega sklepa bi morala biti člen 91 in člen 100(2) PDEU v povezavi s členom 218(9) PDEU.
               
               
            
            
               
            
               2017/0278 (NLE)
            
            
               Predlog
            
            
               SKLEP SVETA
            
            
               o stališču, ki naj se v imenu Evropske unije zastopa v ministrskem svetu, ustanovljenem na podlagi Pogodbe o ustanovitvi prometne skupnosti
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 91 in člena 100(2) v povezavi s členom 218(9) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Unija je v skladu s sklepom Sveta podpisala Pogodbo o ustanovitvi prometne skupnosti 
                  4
               .
            
            
               (2)V skladu s členom 41(3) Pogodbe se Pogodba od [XXX] začasno uporablja med Evropsko unijo in XXX.
            
            
               (3)V skladu s členom 21(d) Pogodbe mora ministrski svet določiti sedež stalnega sekretariata.
            
            
               (4)Primerno je, da se določi stališče, ki se v imenu Unije zastopa v ministrskem svetu, saj bo sklep o sedežu stalnega sekretariata za Unijo zavezujoč.
            
            
               (5)Primerno je, da se za sedež stalnega sekretariata podpre Beograd. Ta izbira ima široko podporo pogodbenic iz jugovzhodne Evrope, in bi lahko glede na to, da je Beograd na območju ene od teh pogodbenic, prispevala k uspešnemu izvajanju Pogodbe. –
            
            
               SPREJEL NASLEDNJI SKLEP: 
            
            
               Člen 1
            
            
               Stališče, ki se ga na prvem srečanju ministrskega sveta zastopa v imenu Unije, temelji na osnutku sklepa ministrskega sveta, priloženega temu sklepu.
            
         
         
            
            
               Predstavniki Unije v ministrskem svetu se lahko sporazumejo o manjših spremembah tega osnutka sklepa brez nadaljnjega sklepa Sveta.
            
            
               Člen 2
            
            
               Ta sklep je naslovljen na Komisijo.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  *To poimenovanje ne posega v stališča glede statusa ter je v skladu z RVSZN 1244 (1999) in mnenjem Meddržavnega sodišča o razglasitvi neodvisnosti Kosova.
               
               
                  
                     (2)
                  CSST/2017/10301, http://register.consilium.europa.eu/content/out?lang=en&typ=SET&i=ADV&RESULTSET=1&DOC_ID=10301/17|10301/*/17&DOC_LANCD=FR&ROWSPP=25&NRROWS=500&ORDERBY=DOC_DATE+DESC.
               
               
                  
                     (3)
                  Sodba Sodišča Evropske unije z dne 7. oktobra 2014, Zadeva C-399/12 Nemčija proti Svetu, ECLI:EU:C:2014:2258, točke 61–64. 
               
               
                  
                     (4)
                  UL L , , str. .
               
            
      
    ---documentbreak--- 
      
         
               EVROPSKA KOMISIJA
            Bruselj, 3.11.2017
            COM(2017) 635 final
            PRILOGA
            k
            sklepu Sveta
            o stališču, ki naj se v imenu Evropske unije zastopa v ministrskem svetu, ustanovljenem s Pogodbo o ustanovitvi prometne skupnosti
            
               
         
         
            
               PRILOGA
            
            
               [Ta osnutek akta je priložen sklepu Sveta]
            
            
               OSNUTEK SKLEPA št. 2017/1
            
            
               MINISTRSKEGA SVETA PROMETNE SKUPNOSTI
            
            
            
               D/2017/1/MC-TC z dne … 2017: o sedežu stalnega sekretariata prometne skupnosti
            
            
            
               MINISTRSKI SVET PROMETNE SKUPNOSTI JE –
            
            
               ob upoštevanju Pogodbe o ustanovitvi prometne skupnosti in zlasti člena 21(d) Pogodbe –
            
            
            
               SPREJEL NASLEDNJI SKLEP:
            
            
               Edini člen
            
            
               Stalni sekretariat prometne skupnosti ima sedež v Beogradu.
            
            
            
               V [Bruslju], … 2017.
            
            
            
               Za Ministrski svet
            
            
               ……………………………